Ericu950/Stoicheia-meter-silver huggingface dataset:
ἀξιοῦντος δέ μου ἀναβαλέσθαι εἰς τὴν ὑστεραίαν διά τε τὴν ὥραν καὶ τὸ μηδένα μοι παρεῖναι τό τε πρᾶγμ ἄφνω προσπεπτωκέναι , ἵνα τούτῳ τ ἐξουσία γένοιθ ὁπόσα βούλοιτο κατηγορῆσαι καὶ μάρτυρας εἴ τινας ἔχοι παρασχέσθαι , ἐμοί τ ἐκγένοιτ ἀπολογήσασθαι ἐν ἅπασι τοῖς δημόταις καὶ τοὺς οἰκείους μάρτυρας παρασχέσθαι ·
καὶ ὅ τι γνοίησαν περὶ ἐμοῦ , τούτοις ἤθελον ἐμμένειν ·
οὗτος ὧν μὲν ἐγὼ πρ οὐκαλούμην οὐδὲν ἐφρόντισεν , τὴν δὲ ψῆφον εὐθὺς ἐδίδου τοῖς παροῦσι τῶν δημοτῶν , οὔ τ ἀπολογίαν οὐδεμίαν ἐμοὶ δοὺς οὔ τ ἔλεγχον οὐδέν ἀκριβῆ ποιήσας .
οἱ δὲ τούτῳ συνεστῶτες ἀναπηδήσαντες ἐψηφίζοντο .
καὶ ἦν μὲν σκότος , οἱ δὲ λαμβάνοντες δύο καὶ τρεῖς ψήφους ἕκαστος παρὰ τούτου ἐνέβαλλον εἰς τὸν καδίσκον .
οἱ μὲν γὰρ ψηφισάμενοι οὐ πλείους ἢ τριάκοντ ἦσαν , αἱ δὲ ψῆφοι ἠριθμήθησαν πλείους ἢ ἑξήκοντα , ὥστε πάντας ἡμᾶς ἐκπλαγῆναι 0 .
καὶ ταῦθ ὡς ἀληθῆ λέγω , καὶ ὅτι οὔ τ ἐδόθη ἡ ψῆφος ἐν ἅπασιν πλείους τ ἐγένοντο τῶν ψηφισαμένων , μάρτυρας ὑμῖν παρέξομαι .
συμβαίνει δέ μοι περὶ τούτων τῶν μὲν φίλων ἢ τῶν ἄλλων Ἀθηναίων μηδένα μάρτυρα παρεῖναι διά τε τὴν ὥραν καὶ διὰ τὸ μηδένα παρακαλέσαι , αὐτοῖς δὲ τοῖς ἠδικηκόσιν με χρῆσθαι μάρτυσιν .
ἃ οὖν οὐ δυνήσονται ἔξαρνοι γενέσθαι , ταῦτα γέγραφ αὐτοῖς .
εἰ μὲν τοίνυν , ὦ ἄνδρες δικασταί , συνέβαινεν τοῖς Ἁλιμουσίοις περὶ ἁπάντων τῶν δημοτῶν διαψηφίσασθαι ἐν ἐκείνῃ τῇ ἡμέρᾳ , εἰκὸς ἦν καὶ εἰς ὀψὲ ψηφίζεσθαι , ἵν ἀπηλλαγμένοι ἦσαν ποιήσαντες τὰ ὑμῖν ἐψηφισμένα .
εἰ δὲ πλείους ἢ εἴκοσιν ὑπόλοιποι ἦσαν τῶν δημοτῶν , περὶ ὧν ἔδει τῇ ὑστεραίᾳ διαψηφίσασθαι , καὶ ὁμοίως ἦν ἀνάγκη συλλέγεσθαι τοὺς δημότας , τί ποτ ἦν τὸ δυσχερὲς Εὐβουλίδῃ ἀναβαλέσθαι εἰς τὴν ὑστεραίαν καὶ περὶ ἐμοῦ πρώτου τὴν ψῆφον διδόναι τοῖς δημόταις ;
διότι , ὦ ἄνδρες δικασταί , οὐκ ἠγνόει Εὐβουλίδης ὅτι , εἰ λόγος ἀποδοθήσοιτο καὶ παραγένοιντό μοι πάντες οἱ δημόται καὶ ἡ ψῆφος δικαίως δοθείη , οὐδαμοῦ γενήσονται οἱ μετὰ τούτου συνεστηκότες .
ὅθεν δ οὗτοι συνέστησαν , ταῦτα , ἐπειδὰν περὶ τοῦ γένους εἴπω , τότε , ἂν βούλησθ ἀκούειν , ἐρῶ .
νῦν δὲ τί δίκαιον νομίζω καὶ τί παρεσκεύασμαι ποιεῖν , ἄνδρες δικασταί ;
δεῖξαι πρὸς ὑμᾶς ἐμαυτὸν Ἀθηναῖον ὄντα καὶ τὰ πρὸς πατρὸς καὶ τὰ πρὸς μητρός , καὶ μάρτυρας τούτων , οὓς ὑμεῖς ἀληθεῖς φήσετ εἶναι , παρασχέσθαι , τὰς δὲ λοιδορίας καὶ τὰς αἰτίας ἀνελεῖν ·
ὑμᾶς δ ἀκούσαντας τούτων , ἐὰν μὲν ὑμῖν πολίτης ὢν κατεστασιάσθαι δοκῶ , σῴζειν , εἰ δὲ μή , πράττειν ὁποῖον ἄν τι ὑμῖν εὐσεβὲς εἶναι δοκῇ 0 1 .
ἄρξομαι δ ἐντεῦθεν .
διαβεβλήκασι γάρ μου τὸν πατέρα , ὡς ἐξένιζεν ·
καὶ ὅτι μὲν ἁλοὺς ὑπὸ τῶν πολεμίων ὑπὸ τὸν Δεκελεικὸν πόλεμον καὶ πραθεὶς εἰς Λευκάδα , Κλεάνδρῳ περιτυχὼν τῷ ὑποκριτῇ πρὸς τοὺς οἰκείους ἐσώθη δεῦρο πολλοστῷ χρόνῳ , παραλελοίπασιν , ὥσπερ δὲ δέον ἡμᾶς δι ἐκείνας τὰς ἀτυχίας ἀπολέσθαι , τὸ ξενίζειν αὐτοῦ κατηγορήκασιν 0 .
ἐγὼ δ ἐξ αὐτῶν τούτων μάλιστ οἶμαι ὑμῖν ἐμαυτὸν Ἀθηναῖον ὄντ ἐπιδείξειν .
καὶ πρῶτον μὲν ὡς ἑάλω καὶ ἐσώθη , μάρτυρας ὑμῖν παρέξομαι , ἔπειθ ὅτι ἀφικόμενος τῆς οὐσίας παρὰ τῶν θείων τὸ μέρος μετέλαβεν , εἶθ ὅτι οὔ τ ἐν τοῖς δημόταις οὔ τ ἐν τοῖς φράτερσιν οὔ τ ἄλλοθι οὐδαμοῦ τὸν ξενίζοντ οὐδεὶς πώποτ ᾐτιάσαθ ὡς εἴη ξένος .
περὶ μὲν τῆς ἁλώσεως καὶ τῆς σωτηρίας , ἣν συνέβη γενέσθαι τῷ πατρὶ δεῦρο , ἀκηκόατε .
ὡς δ ὑμέτερος ἦν πολίτης , ὦ ἄνδρες δικασταί  τὸ γὰρ ὂν καὶ ἀληθὲς οὕτως ὑπάρχει  , μάρτυρας καλῶ τοὺς ζῶντας ὑμῖν τῶν συγγενῶν τῶν πρὸς πατρός .
κάλει δή μοι πρῶτον μὲν Θουκριτίδην καὶ Χαρισιάδην ·
ὁ γὰρ τούτων πατὴρ Χαρίσιος ἀδελφὸς ἦν τοῦ πάππου τοῦ ἐμοῦ Θουκριτίδου καὶ Λυσαρέτης τῆς ἐμῆς τήθης  ἀδελφὴν γὰρ ὁ πάππος οὑμὸς ἔγημεν οὐχ ὁμομητρίαν  , θεῖος δὲ τοῦ πατρὸς τοῦ ἐμοῦ ·
ἔπειτα Νικιάδην 0 ·
καὶ γὰρ ὁ τούτου πατὴρ Λυσανίας ἀδελφὸς ἦν τοῦ Θουκριτίδου καὶ τῆς Λυσαρέτης , θεῖος δὲ τοῦ πατρὸς τοῦ ἐμοῦ ·
ἔπειτα Νικόστρατον 0 ·
καὶ γὰρ ὁ τούτου πατὴρ Νικιάδης ἀδελφιδοῦς ἦν τῷ πάππῳ τῷ ἐμῷ καὶ τῇ τήθῃ , ἀνεψιὸς δὲ τῷ πατρί 0 .
καί μοι κάλει τούτους πάντας .
τῶν μὲν τοίνυν πρὸς ἀνδρῶν τῷ πατρὶ συγγενῶν ἀκηκόατ , ὦ ἄνδρες Ἀθηναῖοι , καὶ μαρτυρούντων καὶ διομνυμένων Ἀθηναῖον εἶναι καὶ συγγενῆ τὸν ἐμὸν πατέρ αὑτοῖς ·
ὧν οὐδεὶς δήπου , παραστησάμενος τοὺς συνεισομένους αὑτῷ τὰ ψευδῆ μαρτυροῦντι , κατ ἐξωλείας ἐπιορκεῖ .
λαβὲ δὴ καὶ τὰς τῶν πρὸς γυναικῶν τῷ πατρὶ συγγενῶν μαρτυρίας .
οἱ μὲν τοίνυν ζῶντες οὗτοι τῶν συγγενῶν τοῦ πατρὸς καὶ πρὸς ἀνδρῶν καὶ πρὸς γυναικῶν μεμαρτυρήκασιν , ὡς ἦν ἀμφοτέρωθεν Ἀθηναῖος καὶ μετῆν τῆς πόλεως αὐτῷ δικαίως .
κάλει δή μοι καὶ τοὺς φράτερας , ἔπειτα τοὺς γεννήτας .
λαβὲ δὴ καὶ τὰς τῶν δημοτῶν μαρτυρίας , καὶ τὰς τῶν συγγενῶν περὶ τῶν φρατέρων , ὡς εἵλοντό με φρατρίαρχον .
τὰ μὲν τοίνυν ὑπὸ τῶν συγγενῶν καὶ φρατέρων καὶ δημοτῶν καὶ γεννητῶν , ὧν προσήκει , μαρτυρούμεν ἀκηκόατε .
ἐξ ὧν ἔστιν ὑμῖν εἰδέναι , πότερόν ποτ ἀστὸς ἢ ξένος ἦν ᾧ ταῦθ ὑπῆρχεν .
καὶ γὰρ εἰ μὲν εἰς ἕν ἢ δύ ἀνθρώπους κατεφεύγομεν , εἴχομεν ἄν τιν ὑποψίαν παρεσκευάσθαι τούτους ·
εἰ δ ἐν ἅπασιν , ὅσοισπερ ἕκαστος ὑμῶν , ἐξητασμένος φαίνεται καὶ ζῶν ὁ πατὴρ καὶ νῦν ἐγώ , λέγω φράτερσι , συγγενέσι , δημόταις , γεννήταις , πῶς ἔνεστιν ἢ πῶς δυνατὸν τούτους ἅπαντας μὴ μετ ἀληθείας ὑπάρχοντας κατεσκευάσθαι 0 ;
εἰ μὲν τοίνυν εὔπορος ὢν ὁ πατὴρ χρήματα δοὺς τούτοις ἐφαίνετο πείσας συγγενεῖς αὐτοὺς ἑαυτοῦ φάσκειν εἶναι , λόγον εἶχεν ἂν ὑποψίαν τιν ἔχειν ὡς οὐκ ἦν ἀστός ·
εἰ δὲ πένης ὢν ἅμα συγγενεῖς τε παρέσχετο τοὺς αὐτοὺς καὶ μεταδιδόντας τῶν ὄντων ἐπεδείκνυε , πῶς οὐκ εὔδηλον ὅτι τῇ ἀληθείᾳ προσῆκε τούτοις 0 ;
οὐ γὰρ ἂν δήπου , εἴ γε μηδενὶ ἦν οἰκεῖος , χρήματ αὐτῷ προστιθέντες οὗτοι τοῦ γένους μετεδίδοσαν .
ἀλλ ἦν , ὡς τό τ ἔργον ἐδήλωσεν καὶ ὑμῖν μεμαρτύρηται .
ἔτι τοίνυν ἀρχὰς ἔλαχεν καὶ ἦρξεν δοκιμασθείς .
οἴεταί τις οὖν ὑμῶν ἐᾶσαί ποτ ἂν τοὺς δημότας ἐκεῖνον τὸν ξένον καὶ μὴ πολίτην ἄρχειν παρ αὑτοῖς , ἀλλ οὐκ ἂν κατηγορεῖν ;
οὐ τοίνυν κατηγόρησεν οὐ δὲ εἷς , οὐ δ ᾐτιάσατο .
ἀλλὰ μὴν καὶ διαψηφίσεις ἐξ ἀνάγκης ἐγένοντο τοῖς δημόταις ὀμόσασιν καθ ἱερῶν , ὅτ ἀπώλετ αὐτοῖς τὸ ληξιαρχικὸν γραμματεῖον δημαρχοῦντος Ἀντιφίλου τοῦ πατρὸς τοῦ Εὐβουλίδου , καί τινας ἀπήλασαν αὑτῶν ·
περὶ ἐκείνου δ οὐδεὶς οὔ τ εἶπεν οὔ τ ᾐτιάσατο τοιοῦτον οὐδέν .
καίτοι πᾶσίν ἐστιν ἀνθρώποις τέλος τοῦ βίου θάνατος , καὶ περὶ ὧν μὲν ἄν τις ζῶν αἰτίαν σχῇ , δίκαιον τοὺς παῖδας τὴν ἀειλογίαν παρέχειν 0 ·
περὶ ὧν δ ἂν μηδεὶς αὐτὸν ζῶντα καταιτιάσηται , πῶς οὐ δεινὸν εἰ τοὺς παῖδας ὁ βουλόμενος κρινεῖ 0 ;
εἰ μὲν τοίνυν περὶ τούτων μηδεὶς λόγος ἐξητάσθη , δῶμεν τοῦτο λεληθέναι ·
εἰ δ ἐδόθη καὶ διεψηφίσαντο καὶ μηδὲν ᾐτιάσατο πώποτε μηδείς , πῶς οὐ δικαίως ἂν ἐγὼ κατ ἐκεῖνον Ἀθηναῖος εἴην , τὸν τελευτήσαντα πρὶν ἀμφισβητηθῆναι τοῦ γένους αὐτῷ ;
ὡς δὴ ταῦτ ἀληθῆ λέγω , καλῶ καὶ τούτων μάρτυρας .
ἔτι τοίνυν παίδων αὐτῷ τεττάρων γενομένων ὁμομητρίων ἐμοὶ καὶ τελευτησάντων , ἔθαψε τούτους εἰς τὰ πατρῷα μνήματα , ὧν ὅσοιπέρ εἰσιν τοῦ γένους κοινωνοῦσιν ·
καὶ τούτων οὐδεὶς οὐκ ἀπεῖπεν πώποτε , οὐκ ἐκώλυσεν , οὐ δίκην ἔλαχεν .
καίτοι τίς ἔστιν ὅστις ἂν εἰς τὰ πατρῷα μνήματα τοὺς μηδὲν ἐν γένει τιθέναι ἐάσαι ;
ὡς τοίνυν καὶ ταῦτ ἀληθῆ λέγω , λαβὲ τὴν μαρτυρίαν .
περὶ μὲν τοίνυν τοῦ πατρός , ὡς Ἀθηναῖος ἦν , ταῦτ ἔχω λέγειν , καὶ μάρτυρας παρέσχημαι τοὺς ὑπ αὐτῶν τούτων ἐψηφισμένους εἶναι πολίτας , μαρτυροῦντας ἐκεῖνον ἑαυτοῖς ἀνεψιὸν εἶναι .
φαίνεται δὲ βιοὺς ἔτη τόσα καὶ τόσ ἐνθάδε , καὶ οὐδαμοῦ πώποθ ὡς ξένος ἐξετασθείς , ἀλλὰ πρὸς τούτους ὄντας συγγενεῖς καταφεύγων , οὗτοι δὲ καὶ προσδεχόμενοι καὶ τῆς οὐσίας μεταδιδόντες ὡς αὑτῶν ἑνί 0 1 2 .
τοῖς χρόνοις τοίνυν οὕτω φαίνεται γεγονὼς ὥστε , εἰ καὶ κατὰ θάτερ ἀστὸς ἦν , εἶναι πολίτην προσήκειν αὐτόν ·
γέγονε γὰρ πρὸ Εὐκλείδου .
περὶ δὲ τῆς μητρὸς  καὶ γὰρ ταύτην διαβεβλήκασί μου  λέξω , καὶ μάρτυρας ὧν ἂν λέγω , καλῶ .
καίτοι , ὦ ἄνδρες Ἀθηναῖοι , οὐ μόνον παρὰ τὸ ψήφισμα τὰ περὶ τὴν ἀγορὰν διέβαλλεν ἡμᾶς Εὐβουλίδης , ἀλλὰ καὶ παρὰ τοὺς νόμους , οἳ κελεύουσιν ἔνοχον εἶναι τῇ κακηγορίᾳ τὸν τὴν ἐργασίαν τὴν ἐν τῇ ἀγορᾷ ἢ τῶν πολιτῶν ἢ τῶν πολιτίδων ὀνειδίζοντά τινι .
ἡμεῖς δ ὁμολογοῦμεν καὶ ταινίας πωλεῖν καὶ ζῆν οὐχ ὅντινα τρόπον βουλόμεθα .
καὶ εἴ σοί ἐστιν τοῦτο σημεῖον , ὦ Εὐβουλίδη , τοῦ μὴ Ἀθηναίους εἶναι , ἐγώ σοι τούτου ὅλως τ οὐναντίον ἐπιδείξω , ὅτι οὐκ ἔξεστιν ξένῳ ἐν τῇ ἀγορᾷ ἐργάζεσθαι .
καί μοι λαβὼν ἀνάγνωθι πρῶτον τὸν Σόλωνος νόμον .
λαβὲ δὴ καὶ τὸν Ἀριστοφῶντος ·
οὕτω γάρ , ὦ ἄνδρες Ἀθηναῖοι , τοῦτον ἔδοξεν ἐκεῖνος καλῶς καὶ δημοτικῶς νομοθετῆσαι , ὥστ ἐψηφίσασθε πάλιν ἀνανεώσασθαι .
προσήκει τοίνυν ὑμῖν βοηθοῦσι τοῖς νόμοις μὴ τοὺς ἐργαζομένους ξένους νομίζειν , ἀλλὰ τοὺς συκοφαντοῦντας πονηρούς 0 .
ἐπεί , ὦ Εὐβουλίδη , ἔστι καὶ ἕτερος περὶ τῆς ἀργίας νόμος , ᾧ αὐτὸς ἔνοχος ὢν ἡμᾶς τοὺς ἐργαζομένους διαβάλλεις .
ἀλλὰ γὰρ τοσαύτη τις ἀτυχία ἐστὶν περὶ ἡμᾶς νῦν , ὥστε τούτῳ μὲν ἔξεστιν ἔξω τοῦ πράγματος βλασφημεῖν καὶ πάντα ποιεῖν , ὅπως μηδενὸς τῶν δικαίων ἐγὼ τύχω ·
ἐμοὶ δ ἐπιτιμήσετ ἴσως , ἐὰν λέγω ὃν τρόπον οὗτος ἐργάζεται περιιὼν ἐν τῇ πόλει , καὶ εἰκότως 0 ·
ἃ γὰρ ὑμεῖς ἴστε , τί δεῖ λέγειν ;
σκοπεῖτε δή ·
νομίζω γὰρ ἔγωγε τὸ ἐν τῇ ἀγορᾷ ἡμᾶς ἐργάζεσθαι μέγιστον εἶναι σημεῖον τοῦ ψευδεῖς ἡμῖν αἰτίας τοῦτον ἐπιφέρειν .
ἣν γάρ φησιν ταινιόπωλιν εἶναι καὶ φανερὰν πᾶσιν , προσῆκεν δήπουθεν εἰδότας αὐτὴν πολλοὺς ἥτις ἐστὶ μαρτυρεῖν , καὶ μὴ μόνον ἀκοήν , ἀλλ εἰ μὲν ξένη ἦν , τὰ τέλη ἐξετάσαντας τὰ ἐν τῇ ἀγορᾷ , εἰ ξενικὰ ἐτέλει , καὶ ποδαπὴ ἦν ἐπιδεικνύντας ·
εἰ δὲ δούλη , μάλιστα μὲν τὸν πριάμενον , εἰ δὲ μή , τὸν ἀποδόμενον ἥκειν καταμαρτυροῦντα , εἰ δὲ μή , τῶν ἄλλων τινά , ἢ ὡς ἐδούλευσεν ἢ ὡς ἀφείθη ἐλευθέρα 0 1 2 .
νῦν δὲ τούτων μὲν ἀπέδειξεν οὐδέν , λελοιδόρηκεν δέ , ὡς ἐμοὶ δοκεῖ , οὐδὲν ὅ τι οὔ 0 .
τοῦτο γάρ ἐστιν ὁ συκοφάντης , αἰτιᾶσθαι μὲν πάντα , ἐξελέγξαι δὲ μηδέν .
ἐπεὶ κ ἀκεῖνο περὶ τῆς μητρὸς εἴρηκεν , ὅτι ἐτίτθευσεν .
ἡμεῖς δέ , ὅθ ἡ πόλις ἠτύχει καὶ πάντες κακῶς ἔπραττον , οὐκ ἀρνούμεθα τοῦτο γενέσθαι ·
ὃν δὲ τρόπον καὶ ὧν ἕνεκ ἐτίτθευσεν , ἐγὼ σαφῶς ὑμῖν ἐπιδείξω .
μηδεὶς δ ὑμῶν , ὦ ἄνδρες Ἀθηναῖοι , δυσχερῶς ὑπολάβῃ ·
καὶ γὰρ νῦν ἀστὰς γυναῖκας πολλὰς εὑρήσετε τιτθευούσας , ἃς ὑμῖν καὶ κατ ὄνομα , ἐὰν βούλησθε , ἐροῦμεν .
εἰ δέ γε πλούσιοι ἦμεν , οὔ τ ἂν τὰς ταινίας ἐπωλοῦμεν οὔ τ ἂν ὅλως ἦμεν ἄποροι .
ἀλλὰ τί ταῦτα κοινωνεῖ τῷ γένει ;
ἐγὼ μὲν οὐδὲν οἶμαι .
μηδαμῶς , ὦ ἄνδρες δικασταί , τοὺς πένητας ἀτιμάζετε  ἱκανὸν γὰρ αὐτοῖς τὸ πένεσθαι κακόν  , μηδέ γε τοὺς ἐργάζεσθαι καὶ ζῆν ἐκ τοῦ δικαίου προαιρουμένους 0 ·
ἀλλ ἀκούσαντες , ἐὰν ὑμῖν ἐπιδεικνύω τῆς μητρὸς τοὺς οἰκείους οἵους προσήκει εἶναι ἀνθρώποις ἐλευθέροις , ἃ καταιτιᾶται περὶ αὐτῆς , ταύτας τὰς διαβολὰς ἐξομνυμένους , καὶ μαρτυροῦντας αὐτὴν ἀστὴν οὖσαν εἰδέναι , οὓς ὑμεῖς φήσετε πιστοὺς εἶναι , δικαίαν ἡμῖν θέσθε τὴν ψῆφον .
ἐμοὶ γὰρ ἦν πάππος , ὦ ἄνδρες Ἀθηναῖοι , τῆς μητρὸς πατήρ , Δαμόστρατος Μελιτεύς .
τούτῳ γίγνονται τέτταρες παῖδες , ἐκ μὲν ἧς τὸ πρῶτον ἔσχεν γυναικὸς θυγάτηρ καὶ υἱὸς ᾧ ὄνομ Ἀμυθέων , ἐκ δὲ τῆς ὕστερον , Χαιρεστράτης , ἡ μήτηρ ἡ ἐμὴ καὶ Τιμοκράτης 0 .
τούτοις δὲ γίγνονται παῖδες , τῷ μὲν Ἀμυθέωνι Δαμόστρατος , τοῦ πάππου τ οὔνομ ἔχων , καὶ Καλλίστρατος καὶ Δεξίθεος .
καὶ ὁ μὲν Ἀμυθέων ὁ τῆς μητρὸς ἀδελφὸς τῶν ἐν Σικελίᾳ στρατευσαμένων καὶ τελευτησάντων ἐστίν , καὶ τέθαπται ἐν τοῖς δημοσίοις μνήμασιν ·
καὶ ταῦτα μαρτυρήσεται .
τῇ δ ἀδελφῇ αὐτοῦ συνοικησάσῃ Διοδώρῳ Ἁλαιεῖ υἱὸς γίγνεται Κτησίβιος .
καὶ οὗτος μὲν ἐτελεύτησεν ἐν Ἀβύδῳ μετὰ Θρασυβούλου στρατευόμενος , ζῇ δὲ τούτων ὁ Δαμόστρατος ὁ τοῦ Ἀμυθέωνος , τῆς μητρὸς ἀδελφιδοῦς τῆς ἐμῆς .
τῆς δὲ Χαιρεστράτης τῆς ἐμῆς τήθης τὴν ἀδελφὴν λαμβάνει Ἀπολλόδωρος Πλωθεύς ·
τούτων γίγνεται Ὀλύμπιχος , τοῦ δ Ὀλυμπίχου Ἀπολλόδωρος , καὶ οὗτος ζῇ 0 .
καί μοι κάλει αὐτούς .
τούτων μὲν τοίνυν ἀκηκόατε μαρτυρούντων καὶ διομνυμένων ·
τὸν δὲ καὶ κατ ἀμφότερ ἡμῖν συγγενῆ καλῶ , καὶ τοὺς υἱεῖς αὐτοῦ .
τῷ γὰρ Τιμοκράτει τῷ τῆς μητρὸς ἀδελφῷ τῆς ἐμῆς τῷ ὁμοπατρίῳ καὶ ὁμομητρίῳ γίγνεται Εὐξίθεος , τοῦ δ Εὐξιθέου τρεῖς υἱεῖς 0 ·
οὗτοι πάντες ζῶσιν .
καί μοι κάλει τοὺς ἐπιδημοῦντας αὐτῶν .
λαβὲ δή μοι καὶ τὰς τῶν φρατέρων τῶν συγγενῶν τῶν τῆς μητρὸς καὶ δημοτῶν μαρτυρίας , καὶ ὧν τὰ μνήματα τ αὐτά 0 .
τὰ μὲν τοίνυν τοῦ γένους τοῦ τῆς μητρὸς οὕτως ὑμῖν ἐπιδεικνύω , καὶ πρὸς ἀνδρῶν καὶ πρὸς γυναικῶν ἀστήν .
τῇ δὲ μητρὶ τῇ ἐμῇ γίγνεται , ὦ ἄνδρες δικασταί , τὸ μὲν πρῶτον ἐκ Πρωτομάχου , ᾧ αὐτὴν ὁ Τιμοκράτης ὁμομήτριος καὶ ὁμοπάτριος ὢν ἀδελφὸς ἔδωκεν , θυγάτηρ , εἶτ ἐκ τοῦ πατρὸς τοῦ ἐμοῦ ἐγώ .
ὃν δὲ τρόπον τῷ πατρὶ τῷ ἐμῷ συνῴκησεν , ταῦθ ὑμᾶς ἀκοῦσαι δεῖ ·
καὶ γὰρ ἃ περὶ τὸν Κλεινίαν αἰτιᾶται καὶ τὸ τιτθεῦσαι τὴν μητέρα καὶ ταῦτα πάντ ἐγὼ σαφῶς ὑμῖν διηγήσομαι .
ὁ Πρωτόμαχος πένης ἦν ·
ἐπικλήρου δὲ κληρονομήσας εὐπόρου , τὴν μητέρα βουληθεὶς ἐκδοῦναι πείθει λαβεῖν αὐτὴν Θούκριτον τὸν πατέρα τὸν ἐμόν , ὄνθ ἑαυτοῦ γνώριμον , καὶ ἐγγυᾶται ὁ πατὴρ τὴν μητέρα τὴν ἐμὴν παρὰ τοῦ ἀδελφοῦ αὐτῆς Τιμοκράτους Μελιτέως , παρόντων τῶν τε θείων ἀμφοτέρων τῶν ἑαυτοῦ καὶ ἄλλων μαρτύρων ·
καὶ τούτων ὅσοι ζῶσι , μαρτυρήσουσιν ὑμῖν .
μετὰ δὲ ταῦτα χρόνῳ ὕστερον παιδίων αὐτῇ δυοῖν ἤδη γεγενημένων , καὶ τοῦ μὲν πατρὸς στρατευομένου καὶ ἀποδημοῦντος μετὰ Θρασυβούλου , αὐτὴ δ οὖσ ἐν ἀπορίαις ἠναγκάσθη τὸν Κλεινίαν τὸν τοῦ Κλειδίκου τιτθεῦσαι , τῷ μὲν εἰς ἔμ ἥκοντι κινδύνῳ νῦν μὰ τὸν Δι οὐχὶ συμφέρον πρᾶγμα ποιήσασα  ἀπὸ γὰρ ταύτης τῆς τιτθείας ἅπασ ἡ περὶ ἡμᾶς γέγονεν βλασφημία  , τῇ μέντοι ὑπαρχούσῃ πενίᾳ ἴσως καὶ ἀναγκαῖα καὶ ἁρμόττοντα ποιοῦσα 0 .
φαίνεται τοίνυν οὐχ ὁ ἐμὸς πατὴρ πρῶτος , ὦ ἄνδρες Ἀθηναῖοι , λαβὼν τὴν ἐμὴν μητέρα , ἀλλ ὁ Πρωτόμαχος , καὶ παῖδας ποιησάμενος καὶ θυγατέρ ἐκδούς 0 ·
ὃς καὶ τετελευτηκὼς ὅμως μαρτυρεῖ τοῖς ἔργοις ἀστήν τ αὐτὴν καὶ πολῖτιν εἶναι .
ὡς οὖν ταῦτ ἀληθῆ λέγω , κάλει μοι πρῶτον μὲν τοὺς τοῦ Πρωτομάχου υἱεῖς , ἔπειτα τοὺς ἐγγυωμένῳ παρόντας τῷ πατρὶ καὶ τῶν φρατέρων τοὺς οἰκείους , οἷς τὴν γαμηλίαν εἰσήνεγκεν ὑπὲρ τῆς μητρὸς ὁ πατήρ , εἶτ Εὔνικον Χολαργέα τὸν τὴν ἀδελφὴν λαβόντα τὴν ἐμὴν παρὰ τοῦ Πρωτομάχου , εἶτα τὸν υἱὸν τῆς ἀδελφῆς 0 .
κάλει τούτους .
πῶς οὖν οὐκ ἂν οἰκτρότατ , ὦ ἄνδρες Ἀθηναῖοι , πάντων ἐγὼ πεπονθὼς εἴην , εἰ τῶν συγγενῶν ὄντων τοσούτων τουτωνὶ καὶ μαρτυρούντων καὶ διομνυμένων ἐμοὶ προσήκειν , μηδεὶς μηδενὶ τούτων ἀμφισβητῶν ὡς οὐκ εἰσὶ πολῖται , ἐμὲ ψηφίσαισθ εἶναι ξένον ;
λαβὲ δή μοι καὶ τὴν τοῦ Κλεινίου καὶ τὴν τῶν συγγενῶν αὐτοῦ μαρτυρίαν ·
οἳ ἴσασιν δήπου τίς οὖσά ποθ ἡ ἐμὴ μήτηρ ἐτίτθευσεν αὐτόν .
οὐ γὰρ ἃ τήμερον ἡμεῖς φαμέν , εὔορκον αὐτοῖς μαρτυρεῖν , ἀλλ ἃ πάντα τὸν χρόνον ᾔδεσαν τὴν ἡμετέραν μὲν μητέρα , τιτθὴν δὲ τούτου νομιζομένην 0 .
καὶ γὰρ εἰ ταπεινὸν ἡ τιτθή , τὴν ἀλήθειαν οὐ φεύγω 0 ·
οὐ γὰρ εἰ πένητες ἦμεν , ἠδικήκαμεν , ἀλλ εἰ μὴ πολῖται 0 1 ·
οὐ δὲ περὶ τύχης οὐ δὲ περὶ χρημάτων ἡμῖν ἐστὶν ὁ παρὼν ἀγών , ἀλλ ὑπὲρ γένους .
πολλὰ δουλικὰ καὶ ταπεινὰ πράγματα τοὺς ἐλευθέρους ἡ πενία βιάζεται ποιεῖν , ἐφ οἷς ἐλεοῖντ ἄν , ὦ ἄνδρες Ἀθηναῖοι , δικαιότερον ἢ προσαπολλύοιντο 0 .
ὡς γὰρ ἐγὼ ἀκούω , πολλαὶ καὶ τιτθαὶ καὶ ἔριθοι καὶ τρυγήτριαι γεγόνασιν ὑπὸ τῶν τῆς πόλεως κατ ἐκείνους τοὺς χρόνους συμφορῶν ἀσταὶ γυναῖκες , πολλαὶ δ ἐκ πενήτων πλούσιαι νῦν 0 .
ἀλλ αὐτίχ ὑπὲρ τούτων .
νῦν δὲ τοὺς μάρτυρας κάλει .
οὐκοῦν ὅτι μὲν καὶ τὰ πρὸς μητρός εἰμ ἀστὸς καὶ τὰ πρὸς πατρός , τὰ μὲν ἐξ ὧν ἄρτι μεμαρτύρηται μεμαθήκατε πάντες , τὰ δ ἐξ ὧν πρότερον περὶ τοῦ πατρός 0 1 .
λοιπὸν δέ μοι περὶ ἐμαυτοῦ πρὸς ὑμᾶς εἰπεῖν , τὸ μὲν ἁπλούστατον οἶμαι καὶ δικαιότατον , ἐξ ἀμφοτέρων ἀστῶν ὄντα με , κεκληρονομηκότα καὶ τῆς οὐσίας καὶ τοῦ γένους , εἶναι πολίτην 0 ·
οὐ μὴν ἀλλὰ καὶ τὰ προσήκοντα πάντ ἐπιδείξω μάρτυρας παρεχόμενος , ὡς εἰσήχθην εἰς τοὺς φράτερας , ὡς ἐνεγράφην εἰς τοὺς δημότας , ὡς ὑπ αὐτῶν τούτων πρ οὐκρίθην ἐν τοῖς εὐγενεστάτοις κληροῦσθαι τῆς ἱερωσύνης τῷ Ἡρακλεῖ , ὡς ἦρχον ἀρχὰς δοκιμασθείς .
οὔκουν δεινόν , ὦ ἄνδρες δικασταί , εἰ μὲν ἔλαχον ἱερεύς , ὥσπερ πρ οὐκρίθην , δεῖν ἄν με καὶ αὐτὸν θύειν ὑπὲρ τούτων καὶ τοῦτον μετ ἐμοῦ συνθύειν , νῦν δὲ τοὺς αὐτοὺς τούτους ἐμὲ μεθ αὑτῶν μη δὲ συνθύειν ἐᾶν 0 ;
φαίνομαι τοίνυν , ὦ ἄνδρες Ἀθηναῖοι , τὸν μὲν ἄλλον χρόνον ἅπαντα παρὰ πᾶσιν τοῖς νῦν κατηγοροῦσι πολίτης ὡμολογημένος ·
οὐ γὰρ ἂν δήπου τόν γε ξένον καὶ μέτοικον , ὡς νῦν φησιν Εὐβουλίδης , οὔ τ ἀρχὰς ἄρχειν οὔ θ ἱερωσύνην κληροῦσθαι μεθ ἑαυτοῦ προκριθέντ εἴασεν ·
καὶ γὰρ οὗτος ἦν τῶν κληρουμένων καὶ προκριθέντων .
οὐδέ γ ἄν , ὦ ἄνδρες Ἀθηναῖοι , παλαιὸς ὢν ἐχθρὸς ἐμοὶ τοῦτον τὸν καιρὸν περιέμενεν , ὃν οὐδεὶς ᾔδει γενησόμενον , εἴπερ τι συνῄδει τοιοῦτον .
ἀλλ οὐ συνῄδει ·
διόπερ τὸν μὲν ἄλλον ἅπαντα χρόνον δημοτευόμενος μετ ἐμοῦ καὶ κληρούμενος οὐδὲν ἑώρα τούτων , ἐπειδὴ δ ἡ πόλις πᾶσα τοῖς ἀσελγῶς εἰσπεπηδηκόσιν εἰς τοὺς δήμους ὀργιζομένη παρώξυντο , τηνικαῦτα μοι ἐπεβούλευσεν .
ἦν δ ἐκεῖνος μὲν ὁ καιρὸς τοῦ συνειδότος αὑτῷ τ ἀληθῆ λέγειν , ὁ δὲ νυνὶ παρὼν ἐχθροῦ καὶ συκοφαντεῖν βουλομένου 0 1 .
ἐγὼ δ , ὦ ἄνδρες δικασταί  καί μοι πρὸς Διὸς καὶ θεῶν μηδεὶς θορυβήσῃ , μη δ ἐφ ᾧ μέλλω λέγειν ἀχθεσθῇ  , ἐμαυτὸν Ἀθηναῖον ὑπείληφ ὥσπερ ὑμῶν ἕκαστος ἑαυτόν , μητέρ ἐξ ἀρχῆς νομίζων ἥνπερ εἰς ὑμᾶς ἀποφαίνω , καὶ οὐχ ἑτέρας μὲν ὢν ταύτης δὲ προσποιούμενος 0 1 2 ·
πατέρα πάλιν , ὦ ἄνδρες Ἀθηναῖοι , τὸν αὐτὸν τρόπον 0 .
καίτοι εἰ τοῖς ἐξελεγχομένοις ὧν μέν εἰσιν ἀποκρυπτομένοις , ὧν δ οὐκ εἰσὶν προσποιουμένοις , δίκαιον ὑπάρχειν παρ ὑμῖν τοῦτο σημεῖον ὡς εἰσὶ ξένοι , ἐμοὶ δήπου τ οὐναντίον ὡς εἰμὶ πολίτης 0 .
οὐ γὰρ ἂν ξένην καὶ ξένον τοὺς ἐμαυτοῦ γονέας ἐπιγραψάμενος μετέχειν ἠξίουν τῆς πόλεως ·
ἀλλ εἴ τι τοιοῦτον συνῄδειν , ἐζήτησ ἂν ὧν φήσω γονέων εἶναι .
ἀλλ οὐ συνῄδειν , διόπερ μένων ἐπὶ τοῖς οὖσιν δικαίως γονεῦσιν ἐμαυτῷ τῆς πόλεως μετέχειν ἀξιῶ .
ἔτι τοίνυν ὀρφανὸς κατελείφθην , καὶ φασίν μ εὔπορον εἶναι καὶ τῶν μαρτύρων ἐνίους ὠφελουμένους μοι μαρτυρεῖν συγγενεῖς εἶναι .
καὶ ἅμα μὲν κατ ἐμοῦ λέγουσιν τὰς ἐκ τῆς πενίας ἀδοξίας καὶ περὶ τὸ γένος διαβάλλουσιν , ἅμα δὲ δι εὐπορίαν φασὶ πάντα μ ὠνεῖσθαι .
ὥστε πότερα χρὴ αὐτοῖς πιστεύειν ;
ἐξῆν δὲ δήπου τούτοις , εἰ νόθος ἢ ξένος ἦν ἐγώ , κληρονόμοις εἶναι τῶν ἐμῶν πάντων .
εἶθ οὗτοι μικρὰ λαμβάνειν καὶ κινδυνεύειν ἐν ψευδομαρτυρίοις καὶ ἐπιορκεῖν μᾶλλον αἱροῦνται ἢ πάντ ἔχειν , καὶ ταῦτ ἀσφαλῶς , καὶ μηδεμιᾶς ἐξωλείας ὑπόχους ἑαυτοὺς ποιεῖν 0 ;
οὐκ ἔστι ταῦτα , ἀλλ οἶμαι συγγενεῖς ὄντες τὰ δίκαια ποιοῦσι , βοηθοῦντες αὑτῶν ἑνί .
καὶ ταῦτ οὐχὶ νῦν πεπεισμένοι ποιοῦσιν , ἀλλὰ παιδίον ὄντα μ εὐθέως ἦγον εἰς τοὺς φράτερας , εἰς Ἀπόλλωνος πατρῴου , εἰς τ ἄλλ ἱερά .
καίτοι οὐ δήπου παῖς ὢν ἐγὼ ταῦτ ἔπειθον αὐτοὺς ἀργύριον διδούς .
ἀλλὰ μὴν ὁ πατὴρ αὐτὸς ζῶν ὀμόσας τὸν νόμιμον τοῖς φράτερσιν ὅρκον εἰσήγαγέν με , ἀστὸν ἐξ ἀστῆς ἐγγυητῆς αὑτῷ γεγενημένον εἰδώς , καὶ ταῦτα μεμαρτύρηται .
εἶτ ἐγὼ ξένος 0 ;
ποῦ μετοίκιον καταθείς 0 ;
ἢ τίς τῶν ἐμῶν πώποτε 0 ;
ποῦ πρὸς ἄλλους δημότας ἐλθών , καὶ οὐ δυνηθεὶς ἐκείνους πεῖσαι δεῦρ ἐμαυτὸν ἐνέγραψα ;
ποῦ τί ποιήσας ὧν ὅσοι μὴ καθαρῶς ἦσαν πολῖται πεποιηκότες φαίνονται 0 ;
οὐδαμοῦ , ἀλλ ἁπλῶς , ἐν οἷς ὁ πάππος ὁ τοῦ πατρός , ὁ ἐμός , ὁπατήρ , ἐνταῦθα καὶ αὐτὸς φαίνομαι δημοτευόμενος 0 .
καὶ νῦν πῶς ἄν τις ὑμῖν σαφέστερον ἐπιδείξειεν μετὸν τῆς πόλεως αὑτῷ ;
ἐνθυμείσθω γὰρ ἕκαστος ὑμῶν , ὦ ἄνδρες Ἀθηναῖοι , τοὺς ἑαυτῷ προσήκοντας τίν ἄλλον ἂν δύναιτ ἐπιδεῖξαι τρόπον ἢ τὸν αὐτὸν ἐμοί , μαρτυροῦντας , ὀμνύοντας , πάλαι τοὺς αὐτοὺς ἀπὸ τῆς ἀρχῆς ὄντας 0 ;
διὰ ταῦτα τοίνυν ἐγὼ πιστεύων ἐμαυτῷ κατέφυγον εἰς ὑμᾶς .
ὁρῶ γάρ , ὦ ἄνδρες Ἀθηναῖοι , οὐ μόνον τῶν ἀποψηφισαμένων Ἁλιμουσίων ἐμοῦ κυριώτερ ὄντα τὰ δικαστήρια , ἀλλὰ καὶ τῆς βουλῆς καὶ τοῦ δήμου , δικαίως ·
κατὰ γὰρ πάνθ αἱ παρ ὑμῖν εἰσι κρίσεις δικαιόταται .
ἐνθυμεῖσθε τοίνυν κ ἀκεῖνο , ὅσοι τῶν μεγάλων δήμων ἐστέ , ὡς οὐδέν ἀπεστερεῖτ οὔ τε κατηγορίας οὔ τ ἀπολογίας .
καὶ πόλλ ἀγαθὰ γένοιτο πᾶσιν ὑμῖν τοῖς δικαίως τούτῳ τῷ πράγματι χρησαμένοις , ὅτι καὶ τῶν ἀναβαλέσθαι δεομένων οὐκ ἀφῄρησθε τὸ παρασκευάσασθαι ·
ᾧ καὶ τοὺς συκοφαντοῦντας καὶ δι ἔχθραν ἐπιβουλεύοντας ἐξηλέγχετε .
καὶ ὑμᾶς μὲν ἄξιον ἐπαινεῖν , ὦ ἄνδρες Ἀθηναῖοι , τοὺς δὲ καλῷ καὶ δικαίῳ πράγματι μὴ καλῶς χρησαμένους ψέγειν 0 .
ἐν οὐδενὶ τοίνυν εὑρήσετε τῶν δήμων δεινότερα γεγενημένα τῶν παρ ἡμῖν .
οὗτοι γὰρ ἀδελφῶν ὁμομητρίων καὶ ὁμοπατρίων τῶν μέν εἰσιν ἀπεψηφισμένοι , τῶν δ οὔ , καὶ πρεσβυτέρων ἀνθρώπων ἀπόρων , ὧν τοὺς υἱεῖς ἐγκαταλελοίπασιν 0 ·
καὶ τούτων ἂν βούλησθε , μάρτυρας παρέξομαι .
ὃ δὲ πάντων δεινότατον οἱ συνεστηκότες πεποιήκασιν  καί μοι πρὸς Διὸς καὶ θεῶν μηδεὶς ὑπολάβῃ δυσκόλως , ἐὰν τοὺς ἠδικηκότας ἐμαυτὸν πονηροὺς ὄντας ἐπιδεικνύω ·
νομίζω γὰρ ὑμῖν τὴν τούτων πονηρίαν δεικνὺς εἰς αὐτὸ τὸ πρᾶγμα λέγειν τὸ γενόμενόν μοι  ·
οὗτοι γάρ , ὦ ἄνδρες Ἀθηναῖοι , βουλομένους τινὰς ἀνθρώπους ξένους πολίτας γενέσθαι , Ἀναξιμένην καὶ Νικόστρατον , κοινῇ διανειμάμενοι πέντε δραχμὰς ἕκαστος προσεδέξαντο .
καὶ ταῦτ οὐκ ἂν ἐξομόσαιτ Εὐβουλίδης οὐ δ οἱ μετ αὐτοῦ μὴ οὐκ εἰδέναι .
καὶ νῦν τούτων οὐκ ἀπεψηφίσαντο .
τί οὖν οὐκ ἂν οἴεσθε τούτους ἰδίᾳ ποιῆσαι , οἳ κοινῇ ταῦτ ἐτόλμων ;
πολλούς , ὦ ἄνδρες δικασταί , οἱ μετ Εὐβουλίδου συνεστῶτες καὶ ἀπολωλέκασιν καὶ σεσῴκασιν ἕνεκ ἀργυρίου .
ἐπεὶ καὶ τὸ πρότερον  ἐρῶ δ εἰς αὐτὸ τὸ πρᾶγμ , ὦ ἄνδρες Ἀθηναῖοι  δημαρχῶν ὁ Εὐβουλίδου πατήρ , ὥσπερ εἶπον , Ἀντίφιλος , τεχνάζει βουλόμενος παρά τινων λαβεῖν ἀργύριον , καὶ ἔφη τὸ κοινὸν γραμματεῖον ἀπολωλέναι , ὥστ ἔπεισε διαψηφίσασθαι τοὺς Ἁλιμουσίους περὶ αὑτῶν , καὶ κατηγορῶν δέκα τῶν δημοτῶν ἐξέβαλεν , οὓς ἅπαντας πλὴν ἑνὸς κατεδέξατο τὸ δικαστήριον 0 .
καὶ ταῦτα πάντες ἴσασιν οἱ πρεσβύτεροι .
πολλοῦ γ ἔδεόν τινας ἐγκαταλιπεῖν τῶν μὴ Ἀθηναίων , ὅπου καὶ τοὺς ὄντας πολίτας συνιστάμενοι ἐξέβαλον , οὓς τὸ δικαστήριον κατεδέξατο .
καὶ ὢν ἐχθρὸς τῷ ἐμῷ πατρὶ τότ οὐ μόνον οὐ κατηγόρησεν , ἀλλ οὐ δὲ τὴν ψῆφον ἤνεγκεν ὡς οὐκ ἦν Ἀθηναῖος .
ὅτι ἁπάσαις ἔδοξεν δημότης εἶναι 0 .
καὶ τί δεῖ περὶ τῶν πατέρων λέγειν ;
ἀλλ Εὐβουλίδης αὐτὸς οὑτοσί , ἡνίκ ἐνεγράφην ἐγὼ καὶ ὀμόσαντες οἱ δημόται δικαίως πάντες περὶ ἐμοῦ τὴν ψῆφον ἔφερον , οὔ τε κατηγόρησεν οὔ τ ἐναντίαν τὴν ψῆφον ἤνεγκεν ·
καὶ γὰρ ἐνταῦθα πάλιν ἐμὲ πάντες ἐψηφίσαντο δημότην .
καὶ εἴ φασίν με τοῦτο ψεύδεσθαι , ἐπὶ τοῦ ἐμοῦ ὕδατος ὅστις βούλεται τούτων τ ἀναντία μαρτυρησάτω .
εἰ τοίνυν , ὦ ἄνδρες Ἀθηναῖοι , τοῦτο δοκοῦσιν οὗτοι λέγειν μάλιστ ἰσχυρόν , ὡς ἀπεψηφίσαντό μου νῦν οἱ δημόται , ἐγὼ τετράκις ἐπιδεικνύω πρότερον , ὅθ ὁσίως ἄνευ συστάσεως ἐψηφίσαντο , καὶ ἐμὲ καὶ τὸν πατέρα δημότας αὑτῶν εἶναι ψηφισαμένους , πρῶτον μέν γε τοῦ πατρὸς δοκιμασθέντος , εἶτ ἐμοῦ , εἶτ ἐν τῇ προτέρᾳ διαψηφίσει , ὅτ ἠφάνισαν οὗτοι τὸ γραμματεῖον ·
τὸ δὲ τελευταῖον προκρίναντες ἐμὲ ἐψηφίσαντ ἐν τοῖς εὐγενεστάτοις κληροῦσθαι τῆς ἱερωσύνης τῷ Ἡρακλεῖ .
καὶ ταῦτα πάντα μεμαρτύρηται .
εἰ δὲ δεῖ τὴν δημαρχίαν λέγειν , δι ἣν ὠργίζοντό μοί τινες , ἐν ᾗ διάφορος ἐγενόμην εἰσπράττων ὀφείλοντας πολλοὺς αὐτῶν μισθώσεις τεμενῶν καὶ ἕτερ ἃ τῶν κοινῶν διηρπάκεσαν , ἐγὼ μὲν ἂν βουλοίμην ὑμᾶς ἀκούειν , ἀλλ ἴσως ἔξω τοῦ πράγματος ὑπολήψεσθε ταῦτ εἶναι .
ἐπεὶ καὶ τοῦτ ἔχω δεικνύναι τεκμήριον ὡς συνέστησαν ·
ἔκ τε γὰρ τοῦ ὅρκου ἐξήλειψαν τὸ ψηφιεῖσθαι γνώμῃ τῇ δικαιοτάτῃ καὶ οὔ τε χάριτος ἕνεκ οὔ τ ἔχθρας ·
καὶ γὰρ τοῦτο φανερὸν ἐγένετο καὶ ὅτι ἱεροσυλήσαντες τὰ ὅπλα  εἰρήσεται γάρ  , ἃ ἐγὼ ἀνέθηκα τῇ Ἀθηνᾷ , καὶ τὸ ψήφισμ ἐκκολάψαντες ὃ ἐμοὶ ἐψηφίσανθ οἱ δημόται , συνώμνυον οὗτοι ἐπ ἐμὲ οἱ ὑπ ἐμοῦ τὰ κοινὰ εἰσπραχθέντες 0 .
καὶ εἰς τοσοῦτ ἀναιδείας ἐληλύθασιν , ὥστ ἔλεγον περιιόντες ἐμὲ τῆς ἀπολογίας ἕνεκα ταῦτα ποιῆσαι .
καὶ τίς ὑμῶν ἂν καταγνοίη μου τοσαύτην μανίαν , ὦ ἄνδρες δικασταί , ὥστε τηλικούτων ἕνεκα πρὸς τὸ πρᾶγμα τεκμηρίων ἄξια θανάτου διαπράξασθαι , καὶ ἃ ἐμοὶ φιλοτιμίαν ἔφερεν , ταῦτ ἀφανίζειν ;
τὸ δὲ πάντων δεινότατον οὐ δήπου γε φήσαιεν ἂν ἐμὲ κατασκευάσαι .
οὐ γὰρ ἔφθη μοι συμβᾶσ ἡ ἀτυχία καὶ εὐθύς , ὥσπερ φυγάδος ἤδη μου ὄντος καὶ ἀπολωλότος , τούτων τινὲς ἐπὶ τὸ οἰκίδιον ἐλθόντες τὸ ἐν ἀγρῷ νύκτωρ ἐπεχείρησαν διαφορῆσαι τὰ ἔνδοθεν ·
οὕτω σφόδρ ὑμῶν καὶ τῶν νόμων κατεφρόνησαν .
καὶ ταῦτα τοὺς εἰδότας , ἐὰν βούλησθε , καλοῦμεν .
πολλὰ δ ἔχων καὶ ἄλλ ἐπιδεῖξαι , ἃ τούτοις ἐστὶν διαπεπραγμένα καὶ ἅ εἰσιν ἐψευσμένοι , ἡδέως μὲν ἂν ὑμῖν λέγοιμι , ἐπειδὴ δ ἔξω τοῦ πράγματος νομίζετ εἶναι , ἐάσω .
ἀναμνήσθητε δ ἐκείνων καὶ θεάσασθε , ὡς πολλὰ καὶ δίκαι ἔχων πρὸς ὑμᾶς ἥκω .
ὥσπερ γὰρ τοὺς θεσμοθέτας ἀνακρίνετε , ἐγὼ τὸν αὐτὸν τρόπον ἐμαυτὸν ὑμῖν ἀνακρινῶ .
ὦ ἄνθρωπε , τίς ἦν σοι πατήρ ;
ἐμοί 0 ;
θούκριτος .
οἰκεῖοί τινες εἶναι μαρτυροῦσιν αὐτῷ ;
πάνυ γε , πρῶτον μέν γε τέτταρες ἀνεψιοί , εἶτ ἀνεψιαδοῦς , εἶθ οἱ τὰς ἀνεψιὰς λαβόντες αὐτῷ , εἶτα φράτερες , εἶτ Ἀπόλλωνος πατρῴου καὶ Διὸς ἑρκείου γεννῆται , εἶθ οἷς ἠρία τ αὐτά , εἶθ οἱ δημόται πολλάκις αὐτὸν δεδοκιμάσθαι καὶ ἀρχὰς ἄρξαι , καὶ αὐτοὶ διεψηφισμένοι φαίνονται 0 1 2 .
τὰ μὲν τοίνυν περὶ τοῦ πατρὸς πῶς ἂν ὑμῖν δικαιότερον ἢ καθαρώτερον ἐπιδείξαιμι ;
καλῶ δ ὑμῖν τοὺς οἰκείους , εἰ βούλεσθε .
τὰ δὲ περὶ τῆς μητρὸς ἀκούσατε .
ἐμοὶ γάρ ἐστιν μήτηρ Νικαρέτη Δαμοστράτου θυγάτηρ Μελιτέως .
ταύτης τίνες οἰκεῖοι μαρτυροῦσιν ;
πρῶτον μὲν ἀδελφιδοῦς , εἶτα τοῦ ἑτέρου ἀδελφιδοῦ δύ υἱοί , εἶτ ἀνεψιαδοῦς , εἶθ οἱ Πρωτομάχου υἱεῖς τοῦ λαβόντος τὴν ἐμὴν μητέρα πρότερον , εἶθ ὁ τὴν ἀδελφὴν τὴν ἐμὴν τὴν ἐκ τοῦ Πρωτομάχου γήμας Εὔνικος Χολαργεύς , εἶθ υἱὸς τῆς ἀδελφῆς 0 1 2 .
ἀλλὰ μὴν καὶ φράτερες τῶν οἰκείων αὐτῆς καὶ δημόται ταῦτα μεμαρτυρήκασι .
τίνος οὖν ἂν προσδέοισθε ;
καὶ γὰρ ὅτι κατὰ τοὺς νόμους ὁ πατὴρ ἔγημεν καὶ γαμηλίαν τοῖς φράτερσιν εἰσήνεγκεν μεμαρτύρηται .